text: Havemesse er vokset voldsomt
  24 maj 2014 kl. 12.32
  Hus- og havemassen, der begynder lørdag i Gram, oplever stor vækst. Sidste år var der omkring 150 udstillere, i år er det vokset til 203.
  Det vrimler med mennesker til Hus- og havemessen ved Gram Slot. Slotsejer og medarrangør af messen, Svend Brodersen, har sit bud på, hvorfor der er kommet så mange.
  - Vi er jo en familie, der åbner sit hjem, så vi ved, hvad der skal til. Og vi har aldrig haft så mange mennesker, som her er i dag, siger medarrangør Svend Brodersen til TV SYD.
  Udover de mange udstillere, der har stande med hus og have, er der også noget for børn. Der er blandt andet mulighed for ponyridning, snobrødsbagning, hestevognskørsel og klatrevæg.
  Fakta om "Hele Danmarks Hus- og Havemesse"
  Lørdag og søndag d. 24.-25. maj 2014Åbningstid: Kl. 10-17 begge dageEntre: 75 kr. pr. voksen, 25 kr. for børn 4-12 årDer er 203 udstillere med alt indenfor hus og have
  
  